Déan Fourie – Noordelike Helpmekaar Studiefonds
Ek is gebore in Gaborone, Botswana in 1996, maar het grootgeword in Pretoria, waar ek gematrikuleer het aan die Afrikaans Hoër Seunskool in 2014. Op skool het ek deelgeneem aan tennis en rugby. Ek het in 2015 'n "gap" jaar geneem en tydelik gewerk by Body Logic Health Club in Pretoria.
Ek is tans 'n tweede jaar student by Elsenburg Landbou Kollege in Stellenbosch. Ek volg 'n Hoër Sertifikaatkursus met hoofvakke Pomologie en Wingerdbou met die doel om 'n wynmaker van beroep te word. Ek is ook bevoorreg om in die Noord-Kaap gedurende vakansies te kan werk op 'n druiweplaas in die Kakamas-distrik, waar ek baie praktiese ondervinding opdoen.
Baie dankie aan die Noordelike Helpmekaarfonds dat ek 'n meriete toekenning kon ontvang, Dit is 'n groot eer en motivering om erkenning vir jou harde werk te kry, en sonder julle hulp sou hierdie nie moontlik gewees het nie.